মনোনয়ন   বাংলা উইকিপিডিয়ায় খসড়া বট নীতিমালার অনুমোদন ও বট অনুমোদন গোষ্ঠী তৈরি  ১.০.১  ১.০.২(সর্বশেষ)   সমস্যা   বাংলা উইকিপিডিয়ার এখন পর্যন্ত (২০২০) প্রায় ১৬ বছর হয়ে গেল। কিন্তু বিভিন্ন নীতিমালা এখনও পরিপূর্ণভাবে বাংলা উইকিপিডিয়ায় নেই। ফলে আমরা বিদেশী উইকিপিডিয়ার দ্বারস্থ হতে হচ্ছে। এরকমই একটি নীতিমালা হল বট নীতিমালা। বাংলা উইকিতে পরিপূর্ণভাবে বট নীতিমালাটি না থাকায় বাংলা উইকিতে কোনো বট ব্যবহারকারী বট চালানোর নীতি সম্পর্কে জানতে চাইলে হয় মেটার আদর্শ নীতিমালা দেখতে হয় কিংবা ইংরেজি উইকিপিডিয়ার নীতিমালা দেখতে হয়। কিন্তু মেটার নীতিমালা শুধুমাত্র সাধারণীকৃত নীতিমালা এবং বৈশ্বিক বটের ক্ষেত্রেই তা প্রয়োজন হয়। কিন্তু প্রত্যেক সম্প্রদায়ের বাস্তবতা অনুযায়ী নিজস্ব নীতিমালা থাকার প্রয়োজন পড়ে যা মেটায় নেই। অন্যদিকে ইংরেজি উইকির নীতিমালার কিছু বাংলা উইকির বাস্তবতার সঙ্গে মিলে না। যেমন: ইংরেজি উইকিতে অটোউইকিব্রাউজারের পরীক্ষার জন্য আগেই আবেদন করে নিতে হয়। অথচ বাংলা উইকিতে পরীক্ষামূলকভাবে চালানোর পর পতাকার জন্য আবেদন করতে হয়। তাছাড়া ইংরেজি উইকিতে বট অনুমোদন গোষ্ঠী রয়েছে যা বাংলা উইকিতে নেই। ফলে তাদের এসংক্রান্ত নিয়মাবলী বাংলা উইকিতে প্রযোজ্য নয়। তবে এই গোষ্ঠীটি না থাকায় বাংলা উইকিতে কখনো কখনো প্রায় কয়েক সপ্তাহ পর্যন্ত বটের আবেদন পড়ে থাকে। কিন্তু ব্যক্তিগত ব্যস্ততায় প্রশাসক/ব্যুরোক্র‍্যাটরা সাড়া না দিতে পারায় আবেদনটি নিগৃহীতভাবে পড়ে থাকে। এতে অনেকেরই মনোবল দুর্বল হয়ে যায় যা আমাদের মতো ছোট উইকির কারিগরি দিকের উন্নতিকে বাধাগ্রস্থ করতে পারে।&dash;নকীব সরকার বলুন... ১৫:২৯, ৬ অক্টোবর ২০২০ (ইউটিসি)   কি করা যেতে পারে    আমি সম্প্রতি এখানে একটি খসড়া নীতিমালা তৈরি করেছি, যেখানে সম্প্রদায়ের বাস্তবতার ভিত্তিতে কিছু নীতি (যেমন সর্বোচ্চ সম্পাদনার হার, কাজের প্রকার প্রভৃতি) প্রণয়নের চেষ্টা করেছি। ইতোপূর্বে বিভিন্ন বিজ্ঞপ্তিশালায় এসংক্রান্ত জানান দিয়েও কোনোরূপ সাড়া পাই নি। এখন আমি চাচ্ছি সম্প্রদায় নীতিমালাটির বিভিন্ন দিক সম্পর্কে আলোচনা করুক।  ইংরেজি উইকিপিডিয়ার মতো বাংলা উইকিপিডিয়ায়ও বট অনুমোদন গোষ্ঠী তৈরি করা হোক। এক্ষেত্রে গোষ্ঠীর সদস্যদের মধ্যে (আবেদনসাপেক্ষে) অ-প্রশাসকরাও অন্তর্ভুক্ত থাকতে পারবেন। সদস্যদের মূল দায়িত্ব হবে কোনো বটের আবেদন আসলে সেখানে কারিগরি বিভিন্ন দিক বিশ্লেষণ করা এবং সিদ্ধান্ত প্রদান করা। যদি আবেদনকারী পতাকাধারী হয়, তবে উক্ত সদস্য(বৃন্দ) কর্তৃক ঘোষিত সিদ্ধান্তই যথেষ্ট হবে। আর যদি পতাকাধারী না হন, তবে ব্যুরোক্র‍্যাটের অনুপস্থিতিতে তিনি মেটায় সম্প্রদায়ের ঐক্যমত্য প্রতিষ্ঠিত হয়েছে মর্মে পতাকার আবেদন করতে পারবেন।   মন্তব্য    - বিদ্রোহী রণক্লান্ত  বার্তা.. ০৫:২৮, ৫ অক্টোবর ২০২০ (ইউটিসি)   রইলো — রিয়াজ (আলাপ) ০৬:০৯, ৫ অক্টোবর ২০২০ (ইউটিসি)   ≈ MS Sakib  «আলাপ»  ০৬:২৩, ৫ অক্টোবর ২০২০ (ইউটিসি)   হীরক রাজা ❯❯❯ আলাপ ১৩:২৪, ৫ অক্টোবর ২০২০ (ইউটিসি)   করলাম, আশা করি ভালো কিছু হবে।- এফ আর শুভ(বার্তা দিন) ১৫:২৬, ৬ অক্টোবর ২০২০ (ইউটিসি)   বাংলা উইকিতে স্থানীয়কৃত বটের নীতিমালা তৈরিতে  এবং আপনাকে উদ্যোগ গ্রহণের জন্য ধন্যবাদ জানাচ্ছি। তবে কিছু বিষয়ে একটু পরিষ্কার করুন; এই যেমন গড় সম্পাদনার হারের বিষয়টিতে আপনার ব্যক্তিগত অভিমতের ছাপ রয়েছে। আপনি যদি সম্প্রদায়ের কারো সাথে কোনো মাধ্যমে এ সংক্রান্ত আলোচনা করে থাকেন, তাহলে সেটা উল্লেখ করা উচিত ছিল। তা নয়তো আপনি বলে দিতে পারতেন, কোন অংশটুকু অনুবাদ করেছেন, কোন অংশটুকু আপনার অভিজ্ঞতাপ্রসূত তৈরি। আর নীতিমালায় বট কী কী করতে পারবে না, তা একটু বিস্তারিত লিখুন (তাহলে নতুন বট ব্যবহারকারীদের নীতিমালা বুঝতে সুবিধা হবে)। বট দিয়ে বানান সংশোধনের ক্ষেত্রে প্রস্তাব রইল যেন ক্ষুদ্র বানান (অনু > অণু) সংশোধন করা যাবে না, কিন্তু বৃহৎ ও স্থূল বানান (অনুযায়ি > অনুযায়ী) সংশোধন করার বিকল্প রাখা যায়। আবার বট দিয়ে ব্যবহারকারী অবদান গণনা করা কোন ক্ষেত্রে করা যাবে না, সেটা পরিষ্কার নয়; কেননা নকীব বটই সম্পাদনা গণনা করে উইকিপিডিয়ানদের তালিকা তৈরি করে। — আদিভাই • আলাপ • ০২:৩১, ৮ অক্টোবর ২০২০ (ইউটিসি) আদিভাই, আমি শুরুতেই উল্লেখ করেছিলাম এটি আমার তৈরি খসড়া নীতিমালা; ঠিক কোথাও হতে অনুবাদ করি নি। ফলে এতে আমার ব্যক্তিগত অভিজ্ঞতা জড়িয়ে পড়া অস্বাভাবিক কিছু নয়। আর ব্যক্তিগত অভিজ্ঞতাই হোক আর যাই হোক, যদি যৌক্তিক হয়ে থাকে তবে নীতিমালা হতে তো কোনো আপত্তি নেই। কারণ প্রত্যেক নীতিমালাই তো কারো না কারো অভিজ্ঞতার আলোকে প্রণীত। আর আমার বট যে অবদান গণনা করে তা কিন্তু কোনো (প্রচারের উদ্দেশ্যে) নির্দিষ্ট ব্যবহারকারীর অবদান নয়; বরং উইকিপিডিয়ায় আগেই প্রচলিত একটি তালিকাকে হালনাগাদ করে মাত্র। যদি কাজটিতে আপনার মনে হয় কোনোরূপ ঝামেলা আছে, তবে আপত্তি তুলতেই পারেন। আমি খসড়াটি কিছুটা সংশোধন করেছি। যাই হোক, কোনো প্রশ্ন থাকলে জানাতে ভুলবেন না। &dash;নকীব সরকার বলুন... ১৫:২৯, ১০ অক্টোবর ২০২০ (ইউটিসি)  উইকিপিডিয়ার নীতিমালা নির্দিষ্ট কারও অভিজ্ঞতার ফসল, এটা বলা ভুল হবে। আপনার মতো অভিজ্ঞ উইকিপিডিয়ানের কাছে এহেন মন্তব্য আমাকে পীড়া দিল। সম্প্রদায়ের সাথে উন্মুক্তভাবে আলোচনা না করে, এভাবে "ব্যক্তিগত নীতিমালা" প্রণয়ন করাকে আমি অনুৎসাহিত করি। তা-ও যদি আপনি অনুবাদ করে আনতেন, এবং তারপর স্থানীয় সম্প্রদায়ের উপযোগী করতেন, তাহলেই বোধহয় ভালো করতেন। আপনি ইংরেজি থেকেও সবটুকু আনেননি আবার নিজের অভিজ্ঞতা থেকেও সবটা লিখেন নি। আমি যদি বলি, আপনি নিজের স্বার্থসিদ্ধির জন্য উইকিপিডিয়া নীতিমালার মতো সংবেদনশীল বিষয়কে হাতিয়ার করতে চাইছেন? এটা ভুল প্রমাণিত করতে আপনাকে বেগ পেতে হবে, কারণ আপনি রুহান বটের অনুমোদন পাতায় যে মন্তব্য করেছেন, এই নীতিমালায় তার হুবহু প্রতিফলন দেখতে পাচ্ছি। ব্যক্তিগত বিষয়ে উইকিপিডিয়াকে হাতিয়ার বানানো সত্যি দুঃখজনক ব্যাপার। আমি তাই পূর্ব সমর্থন প্রত্যাহার করে  জানাচ্ছি। — আদিভাই • আলাপ • ১৭:২৭, ১০ অক্টোবর ২০২০ (ইউটিসি)  পুনশ্চঃ আমি তখনই পুনরায় সমর্থন দেব, যখন আপনি পুরো নীতিমালা অনুবাদ করে আনবেন; আংশিক নয়, অন্তত বাংলিশ হলেও। আপনার অভিজ্ঞতাপ্রসূত পরীক্ষামূলক সম্পাদনা আগে খেলাঘরে করুন। সম্প্রদায়ের সাথে আলোচনা করুন, ঐকমত্যের মাধ্যমে নীতিমালায় সংশোধন আনুন। এরকম পছন্দমতো নিয়মকানুন ঢুকানো নীতিমালায় সমর্থন দিতে অন্যদেরও আমি জোরালোভাবে নিরুৎসাহিত করছি। — আদিভাই • আলাপ • ১৭:৩৫, ১০ অক্টোবর ২০২০ (ইউটিসি)  আদিভাই, আমি নিশ্চয়ই আমার মনোনয়নে উল্লেখ করেছি যে, আমি কয়েকবার আলোচনাসভায় বিষয়টি তোলার পরেও তা নিয়ে কেউ কর্ণপাত করে নি। সুতরাং আলোচনার সুযোগ পেলাম কই। আর আপনি সম্ভবত মন্তব্যের জন্য অনুরোধ সম্পর্কে কিছুটা ভ্রান্তিকর ধারণা পোষণ করছেন। আসলে এটি একপ্রকারের আলোচনারই স্থান। এখানে নীতিমালাটির অনেক নিয়ম বাদ যাবে, আবার নতুন অনেক কিছু যুক্তও হবে। আমি তো কোথাও উল্লেখ করি নি যে, এটিই চূড়ান্ত নীতিমালা। আর জানি না কেন আপনি এত অনুবাদের পেছনে পড়েছেন। অনুবাদ ছাড়া কি কোনো নীতিমালা তৈরি অসম্ভব? মানে কোনো অনুবাদকৃত নীতিমালায় কি এটি রয়েছে? জানতে বড্ড ইচ্ছে করছে। ধন্যবাদ। &dash;নকীব সরকার বলুন... ০৭:০২, ১১ অক্টোবর ২০২০ (ইউটিসি)  রুহানের বটের আবেদনে আমি সম্পাদনার হার সম্পর্কে কি একবারও বলেছি যে,নীতিমালা অনুযায়ী সম্পাদনা হার এত হওয়া উচিত? অন্তত যেকোনো অভিজ্ঞ ব্যবহারকারীই বুঝে যাবে যে এটি আমার ব্যক্তিগত অভিমত; যাতে বটটি কোনো ভুল করলে তা নিয়ন্ত্রণের বাইরে না চলে যায়। জানি না আপনার মতো একজন অভিজ্ঞ উইকিপিডিয়ান কীভাবে এই বিষয়টিকে উল্টোভাবে বুঝেছে। অবশ্য আমার উপস্থাপনায়ও ভুল থাকা অস্বাভাবিক নয়। আবারও ধন্যবাদ।&dash;নকীব সরকার বলুন... ০৭:০৭, ১১ অক্টোবর ২০২০ (ইউটিসি)  আপনি আগে সম্পূর্ণ নীতিমালা বাংলায় আনুন। তারপর যোজন বিয়োজনের কথা আসবে। — আদিভাই • আলাপ • ০৭:২৩, ১১ অক্টোবর ২০২০ (ইউটিসি) আদিভাই, অনুগ্রহপূর্বক বর্তমান সংস্করণটিতে কী কী অযৌক্তিক কথাবার্তা আছে তা বলুন। যদি না থাকে, তাহলে বিরোধিতা করার কোনো যুক্তি খুঁজে পাচ্ছি না। আর ইংরেজি উইকিতে তারা কোন ভাষা থেকে অনুবাদ করেছেন? ফরাসি? আরবি? জার্মান? নাকি কোরিয়ান? জানতে খুবই ইচ্ছে করছে। আর আপনি আমার আগের প্রশ্নটিরও উত্তর দেন নি - অনুবাদ ছাড়া কি কোনো নীতিমালা তৈরি অসম্ভব? মানে কোনো অনুবাদকৃত নীতিমালায় কি এটি রয়েছে? &dash;নকীব সরকার বলুন... ০৭:২৭, ১১ অক্টোবর ২০২০ (ইউটিসি)  বাংলা ভাষার ইতিহাস আর ঐতিহ্য গৌরবের বিষয় বলেই জানি। কিন্তু এজন্য বৃথা জাত্যাভিমানের তীব্র নিন্দা জানাই আমি। ইংরেজি উইকিপিডিয়ার বটের সংখ্যা এবং বাংলা উইকিপিডিয়ার বটের সংখ্যা তুলনা করলে, আপনার অভিজ্ঞতার অভিমান কতটা হাস্যকর ঠেকে?! কাজেই আমি বলি আপনার কথা স্ববিরোধী। আফসোস আপনি সেটা বুঝতে পারছেন না। যদি বলেন, অনুবাদ ছাড়া নীতিমালা করা যায় কিনা, তবে আমি বলি, হ্যাঁ অবশ্যই করা যায়। তবে তা কখনোই মিথ্যা আত্মাভিমান দেখিয়ে নয়। অপরের অভিজ্ঞতা থেকে শিখতে যদি আমাদের লজ্জা হয়, তাহলে সেই অভিজ্ঞতার বড়াই করতেও লজ্জা হওয়া উচিত। তার ওপর বাংলা উইকিপিডিয়ার প্রায় সব নীতিমালাই অসম্পূর্ণ। আপনি আরও একটি অসম্পূর্ণ নীতিমালার জন্ম দেবেন, সেটা মেনে নিতে রাজি নই আমি। আমার কথা আমি স্পষ্ট করে বলছি, আগে নীতিমালাকে সম্পূর্ণতা দিন। ইংরেজি, আরবি, কোরিয়ান, কোথা থেকে এনে নীতিমালাকে সম্পূর্ণ করবেন সেটা আপনার ওপর। এরপর স্থানীয়করণ করুন, সকলের মত নিয়ে। এর আগে আমি সমর্থন কিছুতেই দিতে পারব না। ধন্যবাদ। — আদিভাই • আলাপ • ০৮:৫৮, ১১ অক্টোবর ২০২০ (ইউটিসি) আদিভাই, এখানে আমি কখনোই বলবো না ইংরেজি উইকিপিডিয়ার ব্যবহারকারীদের চেয়েও আমার অভিজ্ঞতা বেশি। অসম্পূর্ণ নীতিমালার জন্ম দেবো, আপনার মতো উইকিপিডিয়ানের কাছে কথাটা শুনতে একটু বেখাপ্পা লাগছে। আমি যদি ব্যক্তিগত অভিমত চাপানোর হাতিয়ার তৈরি করতাম তবে সেটা নিশ্চয়ই সবার সামনে তুলে ধরতাম না? আমি অনেকবার অনেকের সঙ্গেই আলোচনার চেষ্টা করেছি – বাকিটা ইতিহাস। আর আমি জাত্যাভিমান দেখাচ্ছি না - দেখালে বটের নামে বিদেশী বর্ণে Bot পদটি থাকার কথা বলতাম না। আমি সকলের মত নেয়ার জন্যই এখানে আলোচনায় ডেকেছি। এখন যদি আমার খসড়াটি অযৌক্তিক মনে হয়, তবে সরাসরি কারণ দেখান। আর যদি খসড়াটিতে কোনো অযৌক্তিকতা খুঁজে না পান, তাহলে অনুগ্রহপূর্বক তা স্বীকার করুন (কিংবা আপনার বক্তব্যগুলো তুলে দিয়ে নীরব দর্শক থাকতে পারেন)। যুক্তি দিতে চাইলে অনেক যুক্তিই দেয়া যায়। কিন্তু অপ্রাসঙ্গিক কাদা ছোড়াছুড়ি অন্তত আমি মোটেও করতে রাজি নই। আমি এখানেই ক্ষান্ত হলাম। আপনি জিতে গেছেন, আপনার এক পয়েন্ট। ধন্যবাদ। &dash;নকীব সরকার বলুন... ০৯:১৩, ১১ অক্টোবর ২০২০ (ইউটিসি)   দেখুন আপনি আলোচনাকে ব্যক্তিগতভাবে নিচ্ছেন। আপনার যদি মনে হয় আমি আপনাকে ব্যক্তি আক্রমণ করে কথা বলছি, তাহলে আমি ক্ষমা চাই। আপনার অভিজ্ঞতার কাছে আমি হার মানলাম। আর আপনার পরামর্শ মেনে সকল মন্তব্য প্রত্যাহার করলাম। ধন্যবাদ এবং অভিনন্দন। — আদিভাই • আলাপ • ০৯:২১, ১১ অক্টোবর ২০২০ (ইউটিসি)  আদিভাই, ব্যক্তিগতভাবে নেওয়ার কিছুই নেই। আমি শুধুমাত্র এটা বোঝাতে চেয়েছি যে, এখন যেটা আছে সেটা নিয়ে মন্তব্য করা উচিত। যদি এটা গঠনমূলক না হয় তবে অবশ্যই বিকল্প উপায় (অনুবাদ) ভাবা যেতে পারে। যাই হোক, ধন্যবাদ। আপনি কথাগুলোকে ব্যক্তিগতভাবে নেবেন না। &dash;নকীব সরকার বলুন... ১০:৩৪, ১১ অক্টোবর ২০২০ (ইউটিসি)